Canggu, Kuta Utara, Badung

Canggu inggih punika silih tunggil désa dinas sané magenah ring Kecamatan Kuta Utara ring wewengkon Kabupatèn Badung, Bali. Canggu dados désa wisata sané sampun kaloktah ring dura negara mawinan pasihné dados genah surfing.

Margi utama ring désa niki luiripun Margi Raya Canggu, Margi Batu Bolong, Margi Padang Linjong, Margi Batu Mejan miwah Margi Tanah Barak. Ring margi Batu Bolong wénten Pura Merajapati miwah setra Pipitan. Ring sisin pasih wénten kalih pura, Pura Batu Bolong miwah Pura Batu Mejan sané sampun mayusa makudang aab, kakaryanin olih Dang Hyang Nirartha.

Makudang pasih taler wénten driki. Echo Beach (tasih kasub mamurda pasih Batu Mejan) magenah ring sisin kauh Canggu sadurung Perenenan.

Pamréntahan

Désa Dinas 
Wewidangan Désa Canggu madué pitung dusun utawi banjar dinas, inggih punika:
 Dusun Babakan
 Dusun Umabuluh
 Dusun Kayutulang
 Dusun Pipitan
 Dusun Padanglinjong
 Dusun Canggu
 Dusun Tegalgundul

Désa Adat 
Mawit adat ring Désa Canggu kagenahain olih Désa Pakraman Canggu, sané kepahan inucap pateh sekadi kepahan désa dinas nyané.

Krama 
Ring warsa 2016, akeh krama Désa Canggu kabagi antuk 2.580 lanang miwah 2.795 istri miwah sex rasio 92. Krama sané embas ring warsa 2016, 25 diri miwah seda 26diri.

Galeri

Pustaka

Pranala jaba 
  Situs Resmi Kabupatén Badung 
  Situs BPS Kabupatén Badung
  Prodeskel Binapemdes Kemendagri 

Kategori:Désa ring Kabupatén Badung